
Dylunio, cynnal a gwerthuso prosiect ymchwil (astudiaeth gwers) yn feirniadol gan ganolbwyntio ar fodel yr athro trawsnewidiol wrth ddatblygu ymarfer sy’n cael effaith gadarnhaol ar y dysgwr.

I ba raddau mae amseru pendant megis y defnydd o amseryddion gweladwy ac atgyfnerthol yn cynyddu cyflawniad disgyblion mewn gwers?


	
	Targed/Target
	Yr hyn yr wyf wedi'i wneud yn yr aseiniad hwn.

What I have done in this assignment.

	Targed/Target 1
	Ail-edrych ar systemau cyfeirnodi Harvard i wella cyfeirnodi yn gyffredinol
	Wedi sicrhau defnydd gwell o system Harvard.

	Targed/Target 2
	Anelwch at leihau eich defnydd o ddyfyniadau wrth fynegi safbwyntiau yn eich geiriau eich hun.
	Wedi ceisio mynegi safbwyntiau a dehongliadau fy hun o'r darlleniadau yn fwy.

‘Teachers also need specialised knowledge and skills to manage the demands of the environment […] - withitness, overlap, group focus and timing - would seem to define the core dimensions of the technology of teaching’ (Doyle, 1979). Mae’r dyfyniad yma yn arddangos un o’r elfennau mwyaf pwysig o addysgu effeithlon, sef amseru. Mae amseru yn un o’r adnoddau mwyaf gwerthfawr (Lemov, 2015) i athrawon ac un bod rhaid i ni reoli, a dyma pam roedd y mater o ddiddordeb i mi a fy mhartner. Yn fy ysgol i, un o fy nhargedau mwyaf cyffredin oedd gwneud defnydd mwy effeithiol o fy amseru. Felly, penderfynodd fy mhartner a minnau i ymchwilio mewn i beth oedd y dulliau gorau o sicrhau hyn o fewn ein gwersi.

Mae fy mhartner a minnau wedi bod yn gweithio o fewn yr un ysgol, ac un peth rydym wedi sylweddoli wrth drafod gyda’n gilydd yw er bod gan nifer o ein disgyblion gallu a dealltwriaeth dda o’n dau bwnc gwahanol, ar adegau roedd eu cyflawniad o fewn wersi dim ar yr un lefel. Wrth i ni ddod i’r casgliad yma, penderfynem weithredu ar ein targedau ynglŷn ag amseru er mwyn gweld a bydd defnydd mwy effeithiol o amseru o fewn wers medru effeithio cyflawniad disgyblion mewn modd cadarnhaol. Ein cwestiwn ymchwil felly yw ‘i ba raddau mae amseru pendant megis y defnydd o amseryddion gweladwy ac atgyfnerthol yn cynyddu cyflawniad disgyblion mewn gwers?’

Er mwyn llwyddo ateb y cwestiwn yma, edrychais ymhellach i weld os oedd cydberthyniad yn bodoli rhwng defnydd gwell o amseru a chyflawniad disgyblion trwy ddarllen amrywiaeth o ddeunyddiau gwahanol ar y topig yma. Beth ddangoswyd hyn i mi oedd yr ystod eang o nid yn unig arddulliau o reoli amser o fewn wers, ond hefyd y buddion amrywiol o ddefnyddio’r dulliau yma. Yn benodol, noda Lemov (2015) bod wrth sicrhau amseru medrus, rydym hefyd yn sicrhau profiad cynhyrchiol o fewn yr ystafell dosbarth. Cefnoga Byrne (2014) y pwyslais yma ar amseru da fel rhywbeth allweddol i addysgu effeithlon wrth nodi bod meistroli dulliau amseru yn helpu ni fel addysgwyr i wneud y gorau o’r diwrnod ysgol. Mae nifer o ddamcaniaethwyr yn nodi ymresymiadau gwahanol dros y pwysigrwydd o amseru, ond mae Grünke, Sperling a Burke (2017) yn tynnu ein sylw at yr effaith y mae’n ei gael ar gyflawniad. Ar ôl cynnal arbrawf ar y defnydd o amseru penodol ar dri disgybl anghynhyrchiol o fewn yr Almaen, gwelodd yr ymchwilwyr hyn cynnydd sylweddol o ran cyflawniad y disgyblion yma (Grünke, Sperling a Burke, 2017). Er enghraifft, roedd y cyfanswm o eiriau wedi’u hysgrifennu gan y disgyblion yma yn ystod eu tasgau gwahanol wedi cynyddu ar ôl cyfnod o ddefnyddio dulliau amseru penodol i gymharu â’r amser cyn eu hymyrraeth (Grünke, Sperling a Burke, 2017). Mae gwaith Grünke, Sperling a Burke (2017) yn llwyddo felly i dynnu llinell gadarn rhwng amseru medrus a chyflawniad disgyblion. Er hyn, ni wnaethant gynnig esboniad o’r dulliau gorau i gyrraedd y nod yma. Ar y llaw arall, rhestra’r ysgolhaig uchod, Doug Lemov (2015), cymysgedd o’r arddulliau mwyaf effeithlon o amseru. Mae Lemov (2015) yn ffocysu’n benodol ar ‘maximising mileposts’ a gwneud dechreuadau a therfyniadau yn weladwy ac yn egnïol trwy gyfuniad o dechnegau llafar ac amserydd gweladwy fel y prif enghreifftiau o amseru da. Mae syniad Lemov (2015) o ‘maximising mileposts’, yn seiliedig ar y cysyniad bod disgyblion yn mwynhau gweld tystiolaeth fod nhw’n gwneud cynnydd o fewn wers, ac mae gwneud y ‘mileposts’ yma yn weladwy trwy sicrhau amseru pendant o dasgau a symud ymlaen i’r dasg nesaf yn gyson yw’r ffordd gorau o wneud hyn. Dengys Small (1979) cefnogaeth dros y math yma o safbwynt, wrth ddisgrifio bod hyn yn atal oedi ar un neu dwy dasg ac yn hyrwyddo amlygiad ehangach i gynnydd mewn dealltwriaeth. Dadleua Lemov (2015) bod ffordd effeithiol o wneud hyn yw trwy ddefnyddio amseru atgyfnerthol ar lafar, er mwyn creu dechreuadau a therfyniadau cadarn a chlir. Trwy gychwyn tasg gan nodi’r amser y mae’n rhaid i’r myfyrwyr ei orffen ar lafar, ac eto trwy dod i’r tasg i ben yn yr un modd, mae Lemov (2015) yn credu bod hyn yn achosi i’r disgyblion i gyd i weithio ar giw ac yn adeiladu anghymhelliant yn erbyn osgoi gwaith. Cytuna Verner (2018) ynglŷn â’r defnydd o amseru atgyfnerthol gan acennu’r pwysigrwydd o ddweud wrth eich disgyblion yn gyson beth yw eich disgwyliadau pan fyddwch chi’n amseru tasg, gan awgrymu bydd hyn yn helpu i’w ysgogi ac i ganolbwyntio ar bob gweithgaredd. Ond ar yr un pryd, mae Lemov (2015) hefyd yn hyrwyddo'r defnydd o amseryddion gweladwy yn ystod y wers. Mae nifer fawr o lenyddiaeth yn ategu’r awgrymiad yma, gan gynnwys Oliver (2019) sy’n disgrifio sut mae ciwiau gweledol o’r fath yn helpu pob disgybl, yn enwedig disgyblion gydag anghenion. Daw Lemov (2015) i’r casgliad yma am amserydd gweladwy, oherwydd ei gred bod wrth ddangos i’r disgyblion yr amser sydd ganddynt i gwblhau tasg, bydd y disgyblion yn rhoi sylw iddo a gweithio’n agos at ei gyfyngiadau. Wrth wneud hyn, bydd llai o wersi yn gorffen yn anghyflawn a bydd cyflwniad disgyblion yn cynyddu wrth iddynt cwblhau nifer o wahanol o dasgau o fewn wers (Lemov, 2015). Er gwaeathaf hyn i gyd, mae rhai ysgolheigion yn dadlau yn erbyn y pwyslais yma ar amseru cadarn, gyda Carter (2020) yn protestio bod mae’n gallu arwain at dysgeidiaeth gwael. Noda Carter (2020) bod angen i athrawon gael yr hawl i addasu eu amseru o fewn y wers ac i ‘pull back, regroup and slow down’ ac yn ei farn ef nad ydy amseru cadarn o’r mathau uchod yn galluogi hyn. Ond, mae’r astudiaeth yma yn dioddef yn sgil y ffaith nad ydy hyn yn dangos dealltwriaeth drylwyr o amseru pendant, oherwydd fel mae Lemov (2015) yn nodi, mae’r offer amseru yma yn cynnig cydbwysedd i athrawon er mwyn iddynt symud yn gyflym trwy dasgau ond hefyd i fod yn araf ac yn fyfyriol. Ar ben yr ymchwil mewn i’r perthynas rhwng amseru ar gyflawniad, mae corff helaeth a chynyddol o lenyddiaeth wedi ymchwilio i’r perthynas rhwng amseru a rheolaeth o’r amgylchedd dysgu. Yn ôl Neil Denby (2015), mae defnydd ansicr neu wan o amseru o fewn wers gallu bod yn niweidiol i'r awyrgylch yn yr ystafell ddosbarth. I ymladd yn erbyn hyn, mae Byrne (2014) yn nodi er na fydd y defnydd o amserydd gweladwy yn gwneud y gwaith i gyd o ran rheoli’r ystafell dosbarth, bydd yn ei gwneud yn haws i athrawon. Mynega Petty (2019) rhywbeth tebyg wrth iddi hi awgrymu bod yn aml mae’r trosglwyddo o un dasg i’r nesaf yn medru achosi anhrefn o fewn dosbarth. I waredu’r effaith yma, mae Petty (2019) yn argymell y defnydd o amseryddion gweladwy gan ei fod yn ddull cadarn o nodi bod hi’n amser i symud ymlaen. Gwelir felly bod cryn dipyn o lenyddiaeth wedi cael eu cyhoeddi ar y topig o amseru a’i effeithiau cadarnhaol ar ddysgu ac addysgu, boed hynny trwy gynyddu cyflawniad disgyblion neu trwy reoli’r amgylchedd. Cefnogodd yr ymchwil yma ein cwestiwn ymchwil drwy ddangos i ni'r cryfderau posib o ddefnyddio dulliau amseru pendant, ac felly roeddem yn bwriadu adeiladu ar ben y gwaith yma i weld yn union beth oedd effaith dulliau amseru gwahanol ar gyflawniad disgyblion er mwyn gweld a bydd hi’n ddull addas i gyflwyno i’n gwersi.

Ar ôl ymchwilio a mireinio ein cwestiwn ymchwil, aethom ymlaen i benderfynu ar yr arddulliau mwyaf addas i ddefnyddio wrth ateb y cwestiwn. Yn ganolog i’r fethodoleg a ddefnyddiwyd yw ymchwil Astudiaeth Gwers. Cred Peter Dudley (2014) yw bod astudiaeth gwers yw un o’r dulliau fwyaf pwysig o fewn y byd addysg gan ei fod yn plethu'r nodweddion pwysicaf o ddatblygiad proffesiynol i gyd. Fel rhan o hyn, mae Astudiaeth Gwers yn fath o ymchwil gweithredol sy’n cael ei ddiffinio fel proses cydweithredol, myfyriol ac ailadroddol sy’n datblygu arddull athrawon (Chassels a Melville, 2009). Ystyr hyn yw bod athrawon yn cydweithio gyda’i gilydd, i astudio'r proses o ddysgu ac addysgu o fewn ystafelloedd dosbarth ac wedyn yn dyfeisio gwahanol ffyrdd i wella’r arddulliau yma (Fernandez & Yoshida, 2004). Awgrymir Dudley (2012) fod yna cydberthyniad cryf rhwng ysgolion sydd yn dilyn y proses yma a chyrhaeddiad disgyblion, a gan fod ffocws yr ymchwil yma yw sut gallwn gynyddu cyflawniad disgyblion o fewn wers, roedd y fethodoleg yma yn apelio’n fawr. Fel y soniwyd yn flaenorol, y peth a oedd o ddiddordeb i mi a fy mhartner oedd sut i effeithio ein disgyblion sy’n tangyflawni, a gan fod Dudley (2014, t. 4) yn credu’n gryf bod Astudiaeth Gwers yn hynod o ddefnyddiol wrth ‘finding out about and improving the learning of children who are underperforming’, roedd Astudiaeth Gwers yn ymddangos fel y dull mwyaf perthnasol. Mae rhaid cydnabod bod gan y dull ei feirniadaeth, gyda’r Education Endowment Foundation (2017) yn dod i’r casgliad bod nad yw astudiaethau gwersi yn llwyddiannus o ran codi perfformiad disgyblion o'i gymharu ag ysgolion a weithredodd ei arfer arferol. Ond, daw’r fath yma o ddatganiad yn llawer llai aml, gyda corff cynyddol o dystiolaeth yn profi bod Astudiaeth Gwers yn gwella dysgu’r disgyblion (Lewis et al. 2006). Mae Judyth Sachs (2016) yn ardystio hyn gan nodi fod astudiaeth gwers yn gysylltiedig gyda’r ‘continuing professional development’ o athrawon ac o ganlyniad mae hyn yn arwain at welliant mewn ein harferion a mewn perfformiad y disgyblion. Mae Astudiaeth Gwers hefyd yn ddull effeithiol gan ei fod yn plethu nifer o ddulliau arfaethedig at ei gilydd. Er mwyn casglu data o’r Astudiaeth Gwers, y dulliau a defnyddir yw: arsylwi, grŵp ffocws a nodiadau adfyfyriol. Mae arsylwi yn arddull gyda trafodaeth hir sydd wedi cael ei ddefnyddio’n helaeth gan ymchwilyr addysgol (Foster, 1996). Y rheswm am hyn yw oherwydd mae’n galluogi ni i gasglu data cadarn a chywir. Mae dadl yn bodoli dros yr arddulliau gorau o gasglu data o fewn ymchwil addysgol, yn enwedig ynglŷn â’r defnydd o ddata ansoddol neu feintiol (Daniel, 2016). Trwy ddefnyddio Astudiaeth Gwers ac arsylwad, penderfynom fod dull ansoddol yw’r dull gorau er mwyn ateb ein cwestiwn. Yn aml o fewn ymchwiliad addysg, mae’r data mwy feintiol sydd yn cael ei gynnig i ni yn gwneud braidd ddim i ‘illuminate the process of learning’(Lewis, 2011, t. 11). Mae’r data o fath yma yn dweud wrthym ni beth i wella, ble mae’r data ansoddol rydym yn casglu trwy arsylwi astudiaeth gwers yn dweud wrthym ni sut y gellid ei wella (Lewis, 2011). Felly, gan rydym yn ymchwilio mewn i sut allwn wella cyflawniad disgyblion trwy amseru pendant, dyma oedd y dull mwyaf addas. Er hyn, mae gan ddulliau sy’n defnyddio data ansoddol cryfderau ei hun. Er mwyn gwneud defnydd o’r cryfderau yma, dewisom arsylwi mewn modd strwythuredig. Yn ôl Keith Punch (2009), mae dulliau meintiol yn strwythuredig iawn, sydd yn gwneud y recordio a dadansoddi o ddata yn haws. Felly penderfynom fabwysiadu dull strwythuredig trwy gynllunio amserlenni arsylwi ymlaen llaw er mwyn casglu’r data mwyaf cywir a phosib. Penderfyniad arall wnaethom ynglŷn â’r dull arsylwi oedd defnyddio’r dull o arsylwi di-gyfrannog. Mae arsylwad di-gyfrannog yn cael ei ddiffinio fel un sydd yn ‘non-intrusive as possible’ (Jernigan a Moore, 1997, t. 831). Y dymuniad oedd creu cyn lleied o newid yn yr amgylchedd ddosbarth ac sy’n bosib er mwyn gweld y dulliau ar waith yn ffordd naturiol. Fodd bynnag, wrth ddewis arsylwi di-gyfranog, mae rhaid bod yn ymwybodol o’i wendidau. Er bod y bwriad yw bod “fly on the wall”, nad yw hi’n bosib creu ddim argraff o gwbl ar y disgyblion. ‘By just being in a setting’ (Papatheodorou a Luff, 2013, t. 77), mae’r arsylwir yn effeithio'r rhai sydd yn cael ei arsylwi. Y diffiniad am yr adwaith yma yw’r “Hawthorne Effect” (Adair, Sharpe a Huynh, 1989). Ond er hyn, bu’r dull dal yn y fethodoleg fwyaf effeithlon am yr arsylwad yma. Er nad yw’n llwyddo gwaredu pob elfen o ‘observers effect’ (Kumar, 1996, t. 174), mae’n lleihau’r argraff y fwyaf. Ar ôl cwblhau’r astudiaeth, byddwn gynnal cyfweliad grŵp ffocws gyda thri disgybl a oedd yn y wers er mwyn casglu rhagor o ddata. Mae yna nifer o resymau dros y dewis o grŵp ffocws o fewn ein cyfweliad. Yn gyntaf, gan ffocysu ar 3 disgybl yn hytrach nag unigolyn, mae’n ddull effeithiol o gasglu data oherwydd mae’n rhoi trosolwg eang o’r dosbarth, enwedig wrth gyfweld a disgyblion o allu amrywiol. Ar ben hyn, gan ei fod yn ddull lled-strwythuredig o gyfweld, mae’n sicrhau teimlad llai ffurfiol ac yn ymlacio’r disgyblion ac yn galluogi cyfraniad mwy hyderus fel mynegwyd Cohen et al (2011). Yn aml, mae plant yn gallu cael eu dylanwadu gan y ffordd mae’r cyfwelydd yn gofyn cwestiwn (Sparling et al, 2011), ac felly trwy ddewis dull ble mae’r ymchwilir yn ymddwyn mwy fel hwylusydd a chymedrolwr, rydym fedru dod o hyd i ddata a gwybodaeth a bydd yn llai hygyrch heb y rhyngweithiad grŵp (Morgan, 1988). Yn olaf, ar ôl cwblhau’r cyfweliad, byddwn yn adfyfyrio ar yr ymchwil rydym wedi neud cyn belled. Mae’r broses o adfyfyrio yn gam pwysig o’r ymchwil gan ei fod yn helpu ni fel ymchwilydd i ganolbwyntio ein meddyliau a datblygu ei syniadau, mynegi ein teimladau ac ein hymatebion emosiynol a chasglu gwybodaeth am ein gweithredoedd a’r strategaethau at ei gilydd. Ar ôl i ni ymchwilio i mewn i'r gwahanol ddulliau o adfyfyrio posib, penderfynom addasu a phlethu’r syniadau o’r gylch myfyriol chwe cham Gibbs (1988) a’r model pedwar lens Brookfield (2005) mewn i fodel beirniad wedi adfyfyrio. Penderfynom hefyd i ychwanegu agwedd llenyddiaeth ysgolheigaidd i fodel Gibbs er mwyn sicrhau bod digon o ymchwil wedi’u chynnwys. Bydd y model yma yn ddefnyddiol iawn am ein ymchwiliad gan maent yn galluogi ni i ystyried holl o’r cyfnodau penodol am brofiad neu weithgaredd er mwyn dod i gasgliad cyflawn.

Mae nifer o ystyriaethau moesegol yn gysylltiedig â gwneud gwaith ymchwil mewn dosbarth a gyda phlant, ac felly er mwyn sicrhau ein bod ni yn ymddwyn yn foesegol trwy’r ymchwil, gwnaethom ddilyn canllawiau’r British Educational Research Association (2018) yn agos iawn. Mae’r ystyriaethau yma yn cael eu trafod yn estynedig o fewn ein Ffurflen Foeseg. Y prif agweddau a ystyriwyd gennym oedd cydsyniad gwybodus, cyfrinachedd y cyfranogwyr a'n rheolaeth o’r data a gasglwyd gennym. Mae’r Ffurflen Foeseg yn siarad ymhellach am yr hyn wnaethom wrth ddilyn BERA (2018) i sicrhau gweithrediad moesegol o’r agweddau yma trwy gydol yr ymchwiliad.

Gan ystyried yr agweddau moesegol yma i gyd, ac ar ôl cynllunio ein cynllun ar gyfer ein Hastudiaethau Gwers, aethon ni ymlaen i geisio ateb ein cwestiwn ymchwil. Roedd ein Hastudiaeth Gwers gyntaf yn digwydd o fewn dosbarth Mathemateg set ganol blwyddyn 7 ynglŷn â’r defnydd o ganrannau. Nod y wers yma oedd cael y disgyblion i adeiladu ar eu dealltwriaeth o ganrannau er mwyn ymarfer ei ddefnydd o fewn cyd-destunau bywyd go iawn. I gyrraedd y nod yma, roedd fy mhartner wedi paratoi nifer o dasgau amrywiol a oedd yn ymestyn gallu'r dosbarth yn sgil amcan y wers. Fel sydd i weld yn glir o fewn nodiadau Atodiad 1, roedd ymgysylltiad y disgyblion yn amlwg o funud cyntaf y wers. Llwyddodd yr athro i sicrhau ymgysylltiad y disgyblion gyda’r cychwynnwr, ac roedd yr agwedd gadarnhaol a wnaeth cael ei sefydlu yma yn parhau am ran fwyaf o’r wers. Roedd effaith yr amseru pendant gan yr athro ar yr ymgysylltiad hwn yn ymddangos yn weddol amlwg. Trwy gymysgedd o amseru gweladwy ac amseru atgyfnerthol yn ystod y cychwynnwr, gosodwyd yr athro naws cynhyrchiol yn syth a oedd yn effeithio awyrgylch y dosbarth am y wers gyfan. Ategwyd hyn gan y tri disgybl a wnaeth cymryd rhan yn ein grŵp ffocws, fel gwelir yn Atodiad 2, wrth iddynt sôn am sut maen nhw’n teimlo bod yr amserydd gweladwy yn hynod o effeithiol gan roeddent yn teimlo o dan bwysau i orffen eu gwaith. Daw’r effaith o’r amseru pendant ar ymgysylltiad y disgyblion yn fwy amlwg wrth i ni ystyried y tasgau o fewn y wers nad oedd yn cael ei amseru’n llym gan yr athro. Yn ystod y tasgau yma, bu ffocws y disgyblion a’u hymrwymiad i’r dasg yn gostwng yn weledol. Ond, trwy ddefnydd o amseryddion gweladwy megis cloc sy’n cyfri i lawr ac amseru atgyfnerthol yn ystod weddill y tasgau, llwyddodd yr athro i gael y disgyblion i gyflawni nod y wers. Wrth i ni ffocysu ar sut i godi cyflawniad y disgyblion, roedd y gallu i gael y disgyblion i gyflawni’r nod yn sefyll allan yn fawr wrth arsylwi. Fel y gwelwch o fewn Atodiad 1, roedd cyflawniad y disgyblion yn ystod y wers ar lefel uchel, gyda’r mwyafrif o’r dosbarth yn cyflawni nifer sylweddol o’r gwaith. Wrth drafod gyda’r disgyblion yn Atodiad 2, gwelwn fod y tri disgybl hefyd yn teimlo fel ei fod wedi cyflawni llawer o waith o fewn y wers, gydag un disgybl yn nodi sut maen nhw hyd yn oed bron wedi gorffen y nifer fawr o gwestiynau estynedig ar ddiwedd y wers. Felly ar ôl un wers gyda’r defnydd o amseru mwy pendant, gwelwn gynnydd nodeding mewn cyflawniad y disgyblion. Ond, yn hollbwysig i hyn, nad oedd y cynnydd o ran eu cyflawniad wedi effeithio safon eu gwaith; gyda’r disgyblion i gyd yn nodi yn Atodiad 2 bod er roeddent yn gweithio’n gyflymach, maen nhw dal i weithio i safon dda ar bob cwestiwn. Gwelwn felly bod trwy ddefnydd o amseru pendant, llwyddodd y plant i gyflawni nod y wers. Fodd bynnag, gallai’r wers weld gwelliannau yn sgil hyn. Gan mae’r Astudiaeth Gwers yma wedi dangos cydberthyniad positif rhwng y defnydd o amseru pendant ac ymrwymiad a chyflawniad y disgyblion, mae yna gyfle i sicrhau’r defnydd o amseru pendant ar gyfer pob tasg o fewn wers. Nid yn unig y bydd hyn, ni’n gobeithio, yn cynyddu cyflawniad y disgyblion ymhellach, ond bydd cyfle hefyd i brofi’r perthynas rhwng amseru a chyflawniad ymhellach wrth i ni weld a ydy amseru pendant yn cael yr un effaith ar gyfer pob tasg. Wrth ystyried yr astudiaeth gwers yma yn ei gyfanrwydd, yr hyn a ddysgon ni yw bod cymysgedd o arddulliau amseru pendant wedi cynyddu cyflawniad y disgyblion o fewn y wers yma. I barhau i ateb ein cwestiwn ymchwil, mae’n bwysig i ni weld a ydy’r un technegau yn cael yr un effaith ar ddosbarth gwahanol. Ond wrth i ni symud ymlaen i wneud hyn, bydd angen i ni addasu ein techneg cyfweld er mwyn casglu tystiolaeth well. Yn ein hail astudiaeth gwers, byddwn yn cymryd rôl fwy gweithredol o fewn y grŵp ffocws er mwyn sicrhau nad yw un unigolyn yn dominyddu’r sgwrs gyfan er mwyn i ni allu casglu ystod ehangach o wybodaeth o’r grŵp, gan roedd hyn yn wendid a ganfuom yn yr astudiaeth hon.

Yn yr ail Astudiaeth Gwers, y wers a roddais i, gwnaethom ddewis ymchwilio i’r cwestiwn o fewn dosbarth set top blwyddyn 8, er mwyn gweld a bydd y math yma o amseru yn cael yr un effaith ar ddosbarth sydd â lefel cynhyrchiant sydd eisoes yn gymharol uwch. Roedd y wers yma yn seiliedig ar ddiwedd y Rhyfel Byd Cyntaf, gyda’r nod o gael y disgyblion i drafod canlyniadau ac effeithiau’r rhyfel ar wahanol grwpiau, gydag amrywiaeth o dasgau i ehangu hyn. Er bod hwn yn bwnc newydd iddynt, ac un hynod o aeddfed, fel y gwelwn yn Atodiadau 4 a 5, llwyddodd y rhan fwyaf o ddisgyblion i gyflawni nod y wers i safon uchel iawn. Mewn ffordd debyg iawn i’r Astudiaeth Gwers gyntaf, bu effaith y technegau o amseru pendant ar allu’r disgyblion i gyrraedd y nod yn glir. Wrth edrych ar Atodiad 5, gwelwn fod y disgyblion o fewn y grŵp ffocws yn sôn am sut llwyddon nhw i gyflawni prif dasg y wers (ble roedd rhaid iddynt greu nodiadau ynglŷn â’r effeithiau ar y grwpiau gwahanol i gyd) yn gyflawn. Roedd y disgyblion yma yn pwysleisio’n gryf bod y cymysgedd o amseru gweladwy ac amseru atgyfnerthol wedi galluogi nhw i gyrraedd y pwynt yma, gan nodi’r sawl ffordd yr effeithiodd arnynt. Roedd cytundeb rhyngddynt fod nhw wedi ymgysylltu gyda’r gwaith yn well oherwydd roedd yr amserydd gweladwy yn gwneud iddyn nhw weithio’n galetach, ac roedd yr amseru atgyfnerthol yn ffocysu nhw’n gyson a gwneud iddynt siarad yn llai gyda ffrindiau. Ar ben hyn hefyd, tynnodd y disgyblion yma sylw penodol i’r faith bod ar dasgau ble roeddent yn rhyngweithio gyda phartner roedd yr amseru pendant yn achosi nhw i gadw ffocws a dim trafod pethau nad oedd yn berthnasol i’r gwaith. Roedd hyn i gyd yn arwain at safon dda o’r gwaith a gyflawnwyd gan y disgyblion, fel nodwyd yn Atodiad 4, gan roedd eu lefel uchel o ffocws yn sicrhau dealltwriaeth gref o’r gwaith. Roedd yr ymgysylltiad yma o ganlyniad i’r amseru hefyd wedi cael effaith amlwg ar ddysgu’r plant, gyda rhan olaf o Atodiad 4 yn nodi’n glir sut mae cynnydd amlwg i weld o ran dealltwriaeth y disgyblion. Er hyn, mae rhaid tynnu sylw i’r ffaith bod y disgyblion o fewn y grŵp ffocws wedi datgan bod nad ydyn nhw’n credu mai’r amseru wedi cael effaith mor gadarnhaol ar gyfer pob disgybl yn y dosbarth, gan roedd rhai o’u cyfoedion dal i ddim canolbwyntio 100% trwy’r wers. Felly, er gwelwn gynnydd o ran cyflawniad y rhan fwyaf o ddisgyblion yn y wers yma, nad yw’r technegau amseru pendant a defnyddiwyd yn gweithio ar gyfer pob unigolyn. Yn sgil hyn, allai’r wers cael ei wella gan gynnig mwy o wahaniaethu a defnyddio technegau ar gyfer codi cyflawniad sydd yn addas ar gyfer pob unigolyn, boed hynny’n technegau ar gyfer amseru pendant neu beidio. Mae’n bwysig sicrhau cynnydd o ran cyflawniad ar gyfer bob disgybl, a pheidio â derbyn gwelliannau ar gyfer y mwyafrif yn unig, felly ar gyfer addysgu yn y dyfodol bydd rhaid i ni feddwl am arddulliau ychwanegol i sicrhau hyn. Dyma oedd ein brif gasgliad o’r profiad penodol yma; bod amseru pendant trwy amseru gweladwy ac amseru atgyfnerthol yn llwyddo i godi cyflawniad disgyblion, ond nad yw pob disgybl yn cael ei effeithio yn yr un modd. O ganlyniad i hyn, un addasiad o ran ein hoffer ymchwil byddaf yn cynnwys os oedd yr ymchwil yn mynd ymhellach, bydd i gynnal grŵp ffocws ychwanegol gyda’r disgyblion yma nad oedd yn cael ei effeithio. Y gobaith yma bydd i gasglu beirniadaeth fwy cytbwys o’r arddulliau gweithredom, er mwyn casglu tystiolaeth gwell ar gyfer ein cwestiwn.

Er yr addasiad bach yma byddaf wedi hoffi gwneud, fe wnaethon ni lwyddo o hyd i gasglu canfyddiadau cryf ar gyfer ein cwestiwn ymchwil. Yn syml, y prif ddamcaniaeth o’r ymchwiliad yma yw bod amseru pendant, trwy’r defnydd o amseryddion gweladwy ac atgyfnerthol, medru cynyddu cyflawniad disgyblion o fewn wers. Yn ôl Jim Wright (2015), mae defnydd o amseru pendant yn cael nifer o effeithiau cadarnhaol o ran cyflawniad disgyblion. Mae'r rhain yn cynnwys y ffordd mae’n helpu disgyblion i fonitro eu hamser gweithio, sut mae’n cynyddu rhuglder gwaith disgyblion, hybu cymhelliant y disgyblion ac yn gwella ymddygiad dosbarth gan leihau gwrthdyniadau (Wright, 2015). Wrth gynnal yr ymchwiliad yma, daw’r union enghreifftiau hyn yn amlwg. O ganlyniad i’r technegau o amseru pendant a ddefnyddiwyd gennym, fel mae’r ddau grŵp ffocws wedi trafod yn yr atodiadau, roedd y disgyblion yn teimlo mwy o gyfrifoldeb i fesur gwaith eu hunain, o dan fwy o bwysau i wneud y gwaith, yn llai parod i siarad â’u ffrindiau ac yn gweithio i safon a rhuglder uchel. Wrth glywed hyn o’r disgyblion, a gweld hyn ein hunain trwy arsylwi, rydym wedi darganfod bod yna cydberthyniad positif iawn rhwng y defnydd o dechnegau amseru pendant a chyflawniad disgyblion. Fel rhan o hyn, rydym hefyd wedi darganfod bod cyfuniad o’r technegau yma yw beth sy’n gweithio gorau, yn hytrach na un yn gweithio’n well na’r llall. Hynny yw, er bod llawer o bwyslais o fewn y darlleniadau sydd yn bodoli eisoes ar gryfderau amseryddion gweladwy, megis gwaith Matthews (2019), yr hyn a ddarganfuwyd gennym ni a’r disgyblion yw bod defnydd o amseru atgyfnerthol ar ben amserydd gweladwy yw beth oedd yn cael yr effaith mwyaf ar ein disgyblion - gwelir cwestiwn 7 yn Atodiadau 2 a 5 am sylwadau’r disgyblion ynglŷn â hyn. Ond fel sydd wedi cael ei drafod yn uwch, nad oedd pob disgybl yn ymgorffori’r un effeithiau cadarnhaol. Fel mae erthygl Ann Heelan (2015) yn amlinellu, nad yw pob disgybl yn dysgu mewn yr un ffordd, ac nad yw pob un dechneg addysgu yn gweithio ar gyfer pob un disgybl. Er rydym wedi darganfod cryfderau’r technegau amseru yma, rydym hefyd wedi darganfod bod nad ydy hyn yn trosglwyddo i bob disgybl, ac mae’n bwysig i barhau i ymchwilio mewn i dechnegau ymhellach ar gyfer y disgyblion yma. Beth mae hyn yn golygu ar gyfer fy nosbarth felly, yw byddaf yn parhau i ddefnyddio’r technegau amseru pendant yma o amserydd gweladwy ac amseru atgyfnerthol ar ôl gweld eu heffaith gadarnhaol ar gyflawniad yn yr astudiaethau gwers, ond byddaf hefyd yn ymchwilio mewn i a chyflwyno technegau arall ar yr un pryd er mwyn gweld cynnydd ymhob disgybl.

Ar ôl cwblhau’r ymchwiliad i gyd a threfnu ein canfyddiadau, roedd fy mhartner a minnau’n teimlo bod y casgliad yr oeddem wedi dod iddo yn un gadarn a gywir wrth ateb ‘i ba raddau mae amseru pendant megis y defnydd o amseryddion gweladwy ac atgyfnerthol yn cynyddu cyflawniad disgyblion mewn gwers?’. Y rheswm roedden ni’n teimlo mor sicr am hyn, yw oherwydd ar y cyfan credwn fod ein harddull o ateb y cwestiwn wedi bod yn un defnyddiol a dibynadwy. Mae rhai cyfyngiadau i ein harddull wedi ymddangos trwy’r broses, ond mae yna gyfyngiadau hefyd i’r opsiynau eraill gallwn wedi defnyddio yn lle. Felly, ar y cyfan teimlaf fod ein dewisiadau methodolegol wedi helpu ni i ddod i ateb dilys. Yn cyffredinol, roedd y dewis o siapio ein ymchwil o gwmpas Astudiaeth Gwers wedi profi i fod yn effeithiol iawn. Wrth i ni fynd mewn i’r gwersi gyda nod clir o’r damcaniaeth roedden ni’n ceisio profi, roedd Astudiaeth Gwers yn ffordd hynod o ddefnyddiol i gasglu data am y damcaniaeth yma. Trwy gael nifer o haenau i’r broses, roedd Astudiaeth Gwers yn galluogi ni i gasglu data o nifer o wahanol onglau, megis trwy beth roedden ni’n gallu gweld ein hunain, neu trwy beth roedd rhai o’r disgyblion yn teimlo. Roedd Astudiaeth Gwers yn arbennig o fanteisiol i fi a fy mhartner am y faith bod y ddau ohonom ni’n gweithio o fewn yr un ysgol, ac felly wedi mabwysiadu perthynas a dealltwriaeth o’r disgyblion o fewn y ddwy wers. O ganlyniad, roedd nifer o’r gwendidau posib wedi lleihau, megis y ffaith bod gennym ddealltwriaeth well o gyd-destun bywyd y disgyblion, a bod ni’n deall patrymau a gallu’r disgyblion  felly nad yw’r Astudiaeth yn gymaint o ‘ciplun’. Fel mynega Franke et al. (1998), y cryfder o Astudiaeth Gwers yw bod athrawon sydd yn deall meddwl y disgyblion yn well yn gallu meithrin dysgu myfyrwyr, a gan fod gennym ni dealltwriaeth o feddwl y disgyblion yma yn barod, mae Astudiaeth Gwers yn medru cymryd hyn ymhellach byth. Er hyn, wrth archwilio’n feirniadol ar ein gweithrediad o’r dull, roedd gwendidau i weld. Roedd hi’n galed trwy gydol y broses i osgoi ein tuedd rhag siapio beth oedden ni’n gweld yn ystod yr ymchwil. Roedd gennym ni syniadau sefydledig am yr effeithiau cadarnhaol o amseru pendant cyn i ni gychwyn ar yr Astudiaeth Gwers ac o ganlyniad roedden ni’n teimlo fel ein bod ar adegau ond yn edrych am yr effeithiau positif. Er enghraifft, yr unig sylw wnaeth dod ynglŷn â sut roedd yr amseru pendant yn aneffeithlon ar gyfer rhai disgyblion o’r ddwy Astudiaeth wedi dod o’r disgyblion yn Atodiad 5 ac nid o’r hyn a welsom ein hunain. Ond, dyma yw’r union reswm penderfynom gynnwys grŵp ffocws gyda’r disgyblion fel rhan o ein hymchwil; er mwyn casglu gwybodaeth ynglŷn â’r hyn na allem weld. Trwy gynnal grŵp ffocws, roedd y wybodaeth a gasglwn yn llawer mwy dibynadwy wrth i ni dderbyn tystiolaeth sydd yn osgoi ein tuedd personol. Fel y soniwyd uchod, mae Morgan (1988) yn disgrifio sut rydym yn medru dod o hyd i wybodaeth na fyddem fel arall. Gwnaethon ni hefyd rhoi llawer o feddwl o ran pwy fydden ni’n dewis i fod yn rhan o ein grwpiau ffocws, er mwyn osgoi cyffredinoli cymaint â phosib. Trwy ddewis disgyblion o allu amrywiol, credwn fod ni’n cael darlun mwy cyflawn o’r effeithiau o amseru pendant ac felly yn defnyddio dulliau hynod o ddilys er mwyn ateb ein cwestiwn. Felly, er bu rhai cyfyngiadau gan ein harddulliau ymchwil, credwn wnaethon ni lleihau'r rhain hyd eithaf ein gallu ac felly wedi cynnal ymchwil defnyddiol, dibynadwy a dilys.

O ganlyniad i hyn a fy ymddiried yn y canfyddiadau casglwn, mae’r ymchwil yma wedi fy helpu trwy ysbrydoli fi i sicrhau fy mod i’n gwneud defnydd effeithiol o amserydd gweladwy ac amseru atgyfnerthol o fewn fy ngwersi yn y dyfodol. Wrth symud ymlaen, byddaf yn ceisio darganfod y cydbwysedd mwyaf effeithiol o’r technegau yma er mwyn parhau i weld cynnydd o fewn cyflawniad fy nisgyblion. Fel rhan o hyn, ac fel trafodais yn flaenorol, mae’r ymchwil hefyd wedi helpu fi wrth weld nad ydy’r technegau yma yn gweithio ar gyfer pawb, felly af ymlaen hefyd i arbrofi gyda thechnegau arall sydd yn gysylltiedig gyda chodi cyflawniad am y disgyblion yma. O ran Astudiaeth Gwers fel topig ehangach, mae’r profiad yma hefyd wedi fy helpu i weld ei ddefnydd o fewn y byd addysg. Os byddaf yn gwneud ymchwil i astudiaethau wers eto, a chredaf y gwnaf ar ôl profi ei gryfderau, hoffwn gael mwy o amser i arsylwi fwy o wersi fel rhan o un ymchwil, er mwyn casglu tystiolaeth fwy trylwyr am ba bynnag gwestiwn yr wyf yn ymchwilio iddo. 

